ma Awawi (toki Inli: Hawaii, toki Awawi: Hawaiʻi) li ma lili pi ma Mewika, li kulupu ma lon telo.
tenpo pini mute la jan Osejanija li kama ma Awawi. tenpo sike 1778 la jan Inli li sona e ma Awawi li nimi e ona kepeken nimi ni: "ma Senwi". ona li pana e nimi ni tan ni: jan lawa Senwi li lon. jan Awawi li moli tan ni: jan Inli li pali e esun li pana e jaki tawa jan Awawi. jan pi ma ante li wile e kasi palisa suwi.
tenpo pi utala nanpa tu la jan utala Nijon li utala e ma lili Awawi, la ma Mewika li kama utala nanpa tu.
tenpo sike 1959 la ma Awawi li kama ma lili pi ma Mewika.
ma Awawi li kama lon tan ni: nena seli li pana e ko seli mute la, ko li kiwen, li kama ma. kulupu ma Awawi li jo e ma lili luka tu wan. ona li ma Awawi, li ma Mawi, li ma Owaju, li ma Kawawi, li ma Molokawi, li ma Lanawi, li ma Nijaju, li ma Kojolawe.